صوفیہ کمال

بیگم صوفیہ کمال 20 جون 1911ء کو پیدا ہوئیں۔ان کا انتقال 20 نومبر 1999ء کو ہوا۔ وہ ایک بنگلہ دیشی شاعرہ اور سیاسی کارکن تھیں۔  انہوں نے 1950ء کی بنگالی قوم پرست تحریک مین بڑھ چڑھ کر حصہ لیا اور وہ پہلی خاتون تھیں جن کی وفات کے بعد بنگلہ دیش میں سرکاری طور پر آخری رسومات ادا کی گئیں ۔

ابتدائی زندگی 
صوفیہ کمال کی پیدائش باریال کے شہرستان آباد میں ہوئی۔ ان کے بچپن میں خواتین کا تعلیم حاصل کرنا ممنوع تھا اوران کا گھرانہ بھی خواتین کی گھر سے باہر تعلیم حاصل کرنے کا متحمل نہیں ہوسکتا تھا یہی وجہ تھی کہ انھوں نے اپنے گھر کے استادوں سے بنگالی ، ہندی ، اردو اور عربی سیکھی۔ 1918ء میں وہ اپنی والدہ کے ساتھ کولکاتا گئیں جہاں وہ بیگم روکیہ سے ملنے آئیں۔ ان کی پہلی شادی 11 سال کی عمر میں اس کے کزن سید نہال حسین سے ہوئی ۔ان کے شوہر کا انتقال 1932ء میں ہوا۔ پانچ سال بعد صوفیہ نے کمال الدین احمد سے دوسری شادی کی۔ 
کمال سے ان کی دو بیٹیاں سلطانہ کمال اور سیدہ کمال ، اور دو بیٹے شاہد کمال اور ساجد کمال نے جنم لیا۔
1931ء میں وہ ہندوستانی خواتین فیڈریشن کی رکن بننے والی پہلی بنگالی مسلمان خاتون بن گئیں۔

ادب 
ایک مختصر کہانی شانک بوڈھو جسے صوفیہ کمال نے لکھا وہ 1923ء میں ایک مقامی مقالے میں شائع ہوئی 1937ء میں انھوں نے اپنی مختصر کہانیوں کا پہلا مجموعہ کیئیر کانٹا (کییا کے درخت کے کانٹے) شائع کیا۔ ان کا ادبی کیریئر ان کی پہلی شاعری اشاعت کے بعد شروع ہوا۔ ان کی پہلی نظم سنجیر مایا (شام کا جادو)، 1938ء میں سامنے آئی ۔

سرگرمیاں 
تقسیم ہند کے بعد اسی سال اکتوبر میں وہ ڈھاکہ آئیں۔ اس وقت ہندو اور مسلمانوں کے مابین ایک زبردست تصادم کا دور دوراہ تھا جس کے دوران میں کمال نے ان کی دوستی کے لئے کام کیا اور امن کمیٹی میں شامل ہوگئیں۔1948ء میں ، جب پوربو پاکستان موہلہ کمیٹی بنی تو وہ اس کے چیئرمین بن گئیں۔ صوفیہ کی سرگرمییاں لینگویج موومنٹ کے ساتھ 1952ء میں جاری رہی۔ 1961ء میں، جب پاکستانی حکومت نے رابندر سنگیت (رابندر ناتھ کے گانوں) پر پابندی عائد کی ، تو وہ بنگالیوں کے مابین اس تحریک میں شامل ہوگئیں جس کی ابتدا 1961ء میں ہوئی تھی۔
بعد کی زندگی میں، انہوں نے خواتین کے حقوق کو اپنی اولین ترجیح بنایا اور بنگلہ دیش کی خواتین کی سب سے بڑی تنظیم، خواتین پریشد کی سربراہی کئی سالوں تک کی۔ وہ عورتوں پر ہونے والے ظلم و ستم کو بنیادی طور پر ایک طبقاتی مسئلہ نہیں سمجھتی تھیں۔ وہ برک (1972ء–1980ء) کی پہلی چیئرپرسن بھی تھیں۔

ایوارڈ 
 بنگلہ اکیڈمی ادب برائے ایوارڈ 1962ء
 لینن صد سالہ جوبلی میڈل 1970ء
 سوویت یونین سے ایکوشی پڈک 1976ء
 چیکوسلوواکیا میڈل 1986ء
 جتیو کبیٹا پریشد ایوارڈ 1995ء
 بیگم روکیہ میڈل 1996
 دیشبندھو سی آر داس گولڈ میڈل 1996ء
 یوم آزادی ایوارڈ 1997ء

حوالہ جات 

1911ء کی پیدائشیں
1999ء کی وفیات
باریسال کی شخصیات
بنگالی شاعرات
بنگلہ دیشی شاعرات
بنگلہ دیشی مصنفات
بیسویں صدی کی مصنفات
بیسویں صدی کے بنگالی شعرا
بیسویں صدی کے بنگلہ دیشی شعرا
بیسویں صدی کے بھارتی شعرا
نسائیت پسند بنگلہ دیشی
بنگلہ دیشی مصنفین
بھارتی نسائیت پسند مصنفین
بیسویں صدی کی بنگالی شخصیات
ضلع برہمنباریا کی شخصیات